Subject: Terviseameti uus Keskkonnatervise Infosüsteem KTI: info ja registreerimine veebiseminaridele
From: "TA KTI" <[email-masked]>
To: "TA KTI" <[email-masked]>
Date: Fri, 6 Mar 2026 09:02:03 +0200

Tere!

Terviseamet annab teada, et kasutusele võetakse uus Keskkonnatervise
Infosüsteem (KTI).

KTI on terviklik infosüsteem, mis koondab joogivee, suplus- ja ujulavee
ning loodusliku mineraal- ja allikavee kvaliteedi andmed ühtsesse
keskkonda. Infosüsteem on kättesaadav aadressil https://kti.tehik.ee.
Süsteem võimaldab:

*	saada ülevaade oma objektide seisundist,
*	hinnata riske kogu joogiveeahela ulatuses,
*	koostada ja kooskõlastada dokumente (sh kontrolli- ja
seirekavasid),
*	koguda ja esitada enesekontrolli käigus tehtud veeanalüüside
tulemusi (lisandub hiljem).

Võrreldes senise süsteemiga saavad joogivee käitlejad KTI-s koostada
joogivee kontrollikavasid otse infosüsteemis ning viia läbi joogiveehaarde
toiteala/valgala riskihindamisi.

Joogivee kontrollikava koostamise kohustus kehtib veeseaduse
<https://www.riigiteataja.ee/akt/108072025070?leiaKehtiv#para87>  §-s 87
nimetatud joogivee käitlejatele. Joogiveehaarde toiteala/valgala
riskihindamise kohustus kehtib veevärkidele, mille tootmismaht on vähemalt
10 m³ ööpäevas ja mis teenindavad vähemalt 50 püsitarbijat.

Uue infosüsteemi funktsionaalsuste tutvustamiseks korraldab Terviseamet
veebiseminarid 18. ja 19. märtsil. Täpsem info ja registreerimine: siin
<https://terviseamet.ee/keskkonnatervis/joogivee-ja-loodusliku-mineraalvee
-kaitlemine#KTI> .

Seniks on võimalik luua endale KTI kasutajakonto, sisse logida ja
infosüsteemiga tutvuda. Kasutajakonto tegemise juhend on leitav manusest.

Lugupidamisega

Aleksandra Rammul

peaspetsialist

keskkonnatervise osakond

+372 5336 3792

[email-masked]

Terviseamet

+372 794 3500

 <mailto:[email-masked]> [email-masked]
 <http://www.terviseamet.ee/> www.terviseamet.ee

Paldiski mnt 81, 10614 Tallinn

Käesolev kiri on mõeldud ainult kirja adressaatidele. Kui olete saanud
kirja ekslikult, palun teavitage koheselt selle saatjat ning kustutage
saadud kiri koos kõikide lisadega. NB! Juurdepääsupiirangu märkega
dokumentide avaldamine kõrvalistele isikutele on keelatud.